hotchpotch/miracl-hf-unified huggingface dataset:
KDM Søløven (P563)
KDM Søløven (runkonumero P563) on Tanskan laivaston Flyvefisken-luokan vartiolaiva.
Alus tilattiin Aalborgin telakalta. Alus laskettiin vesille 1995 ja valmistui 28. toukokuuta 1996.
KDM Havkatten (P552)
KDM Havkatten (runkonumero P552) oli Tanskan laivaston Flyvefisken-luokan vartiolaiva.
Alus tilattiin Aalborgin telakalta, missä köli laskettiin elokuussa 1988. Alus laskettiin vesille 13. tammikuuta 1990 ja valmistui 1. marraskuuta 1990.
KDM Laxen (P553)
KDM Laxen (runkonumero P553) oli Tanskan laivaston Flyvefisken-luokan vartiolaiva.
Alus tilattiin Aalborgin telakalta. Alus laskettiin vesille 20. toukokuuta 1990 ja valmistui 22. maaliskuuta 1991.
KDM Makrelen (P554)
KDM Makrelen (runkonumero P554) oli Tanskan laivaston Flyvefisken-luokan vartiolaiva.
Alus tilattiin Aalborgin telakalta. Alus laskettiin vesille 1990 ja valmistui 4. lokakuuta 1991.
KDM Støren (P555)
KDM Støren (runkonumero P555) oli Tanskan laivaston Flyvefisken-luokan vartiolaiva.
Alus tilattiin Aalborgin telakalta. Alus laskettiin vesille 1. syyskuuta 1990 ja valmistui 24. huhtikuuta 1992.
KDM Sværdfisken (P556)
KDM Sværdfisken (runkonumero P556) oli Tanskan laivaston Flyvefisken-luokan vartiolaiva.
Alus tilattiin Aalborgin telakalta. Alus laskettiin vesille 1991 ja valmistui 1. helmikuuta 1992.
Alus poistettiin palveluksesta 2. elokuuta 2006 ja myytiin romutettavaksi.
KDM Glenten
KDM Glenten voi tarkoittaa seuraavia Tanskan laivaston aluksia:
HNK Gorica
Hrvatski Nogometni Klub Gorica on jalkapalloseura Velika Gorican kaupungista. Seura pelaa kaudella 2018–2019 Kroatian korkeimmalla sarjatasolla 1. HNL:ssä. Gorica pelaa kotiottelunsa Stadion Maksimirilla. Se on perustettu vuonna 2009.
EuroFloorball Challenge
EuroFloorball Challenge on Kansainvälisen Salibandyliiton järjestämä vuosittainen seurajoukkueiden salibandykilpailu. Turnaus on tarkoitettu Champions Cupin ja EuroFloorball Cupin ulkopuolella olevien maiden seurajoukkueille.
EuroFloorball Challengen voittaja pääsee mukaan seuraavan vuoden EuroFloorball Cupiin.
Ranheim Fotball
Ranheim Fotball on jalkapalloseura Ranheimista. Seura pelaa vuonna 2018 Norjan korkeimmalla sarjatasolla Eliteserienissä. Ranheim on perustettu vuonna 1901. Kotiottelunsa se pelaa EXTRA Arenalla.
TSV Hartberg
Turn- und Sportverein Hartberg on jalkapalloseura Hartbergistä. Seura pelaa kaudella 2018–2019 Itävallan korkeimmalla sarjatasolla Itävallan Bundesliigassa. Hartberg on perustettu vuonna 1946. Kotiottelunsa se pelaa PROfertil ARENAlla.
Magnesiumkelataasi
Magnesiumkelataasi on ligaaseihin kuuluva entsyymi, joka katalysoi magnesiumionien kelatoitumista porfyriinirenkaan sisältävään protoporfyriini IX:än. Entsyymiä tavataan kasveissa ja yhteyttävissä bakteereissa ja se on keskeinen osa klorofyllin biosynteesiä. Magnesiumkelataasin EC-numero on EC 6.6.1.1.
Magnesiumkelataasi koostuu kolmesta proteiinista, joita kutsutaan alayksiköiksi I, D ja H. Alayksiköt voidaan erottaa toisistaan esimerkiksi kromatografisin menetelmin. Sekä kasvien että bakteerien magnesiumkelataasit sisältävät nämä alayksiköt. Alayksikkö I on molekyylimassaltaan noin 40 kDa, alayksikkö D on kooltaan noin 70 kDa ja alayksikkö H on kooltaan noin 140 kDa. Magnesiumkelataasin alayksiköt I ja D sisältävät ATP:n sitoutumiskohdan ja ATPaasiyksikön ja osallistuvat myös magnesiumionin sitomiseen. Molemmat ovat muodoltaan rengasmaisia ja koostuvat kuudesta alayksiköstä. Alayksikkö H sisältää protoporfyriini IX:n sitoutumiseen. Magnesiumkelataasi vaatii toimiakseen ATP:tä ja sen hydrolyysistä saadaan energiaa reaktion suorittamiseen.
Magnesiumkelataasin alayksiköt I ja D sitoutuvat ATP:hen ja keskenään muodostaen proteiinikompleksin, joka sitoutuu alayksikköön H. ATP-molekyyli hydrolysoituu aDP-molekyyliksi ja magnesiumioni insertoituu protoporfyriini IX:n renkaaseen. Magnesiumionin sitoutumisen tarkkaa mekanismia ei tunneta. Magnesiumkelataasin katalysoiman reaktion tuotteet ADP ja magnesium-protoporfyriini IX-kompleksi inhiboivat suurina konsentraatioina entsyymin toimintaa ja ovat tärkein säätelytekijä.
Tuntematon Kimi Räikkönen
Tuntematon Kimi Räikkönen on Kari Hotakaisen kirjoittama ja Siltalan kustantama elämäkertakirja F1-kuljettaja Kimi Räikkösestä. Se julkaistiin elokuussa 2018. Hotakainen on kuvannut kirjaa asiaproosaiseksi kertomukseksi.
Kustantaja Ian Marshall Simon & Schusterilta povasi huhtikuussa kirjasta uutta kansainvälistä bestselleriä. Sen englanninkielisestä käännösoikeudesta on myös maksettu ennätyksellinen kauppahinta. Käännösoikeudet on myyty kahteentoista maahan (joulukuu 2018).
Ruotsiksi kirjan kustansi Förlaget. Ruotsinkielinen kirja julkaistiin samaan aikaan suomenkielisen kanssa.
Kirja syntyi Hotakaisen aloitteesta. Hotakainen sai idean kirjasta vuonna 2011, mutta silloin suunnitelmat eivät edenneet. Räikkönen ja asiainhoitaja Sami Visa olivat saaneet useita tarjouksia, mutta he valitsivat Hotakaisen, johon Visa otti yhteyttä vuonna 2017. Räikkönen ja Hotakainen tapasivat myöhemmin samana vuonna, mikä käynnisti kirjan kirjoittamisen. Hotakainen ei tiennyt Formula 1:stä lähes mitään, mutta hän oli kiinnostunut Räikkösestä ja tämän tiestä sarjaan. Räikkönen oli tyytyväinen, että kirjan teki henkilö, joka ei tuntenut häntä eikä tiennyt moottoriurheilusta.
"Tuntematon Kimi Räikkönen" -kirja on ollut Suomessa kaupallinen menestys. Se on Suomen kaikkien aikojen myydyin urheilukirja sekä Siltalan myydyin kirja.
Teosta tilattiin kotimaassa ennakkoon 50 000 kappaletta, mikä rikkoi siihenastisen ennätyksen ennakkomyyntien määrässä. Julkaisuajankohdan tienoilla kirjastot vastaanottivat tuhansittain varauksia teokseen liittyen, ja sadat ihmiset jonottivat myytäviksi tarkoitettuja kappaleita Helsingin ydinkeskustan kauppakeskus Kampissa. Kustantajana toimineen Siltalan vastaanottamien tilausten pohjalta julkaistiin toinen 30 000 kappaleen painos, joka ilmestyi markkinoille syyskuun alussa. Syyskuun 21. päivään mennessä "Tuntematon Kimi Räikkönen" -kirjaa oli myyty yli 100 000 kappaletta ja vuoden 2018 loppuun mennessä yhteensä 191 384 kappaletta. Teosta on myyty enemmän kuin mitään muuta teosta Suomessa kautta aikain sen ilmestymisvuonna. Lisäksi se on jo nyt Suomen kaikkien aikojen myydyin urheilukirja ja lisäksi Siltala-kustantamon kautta aikain myydyin teos.
Tuntematon Kimi Räikkönen on saanut kriitikoilta pääasiassa hyviä arvioita. Esimerkiksi "Aamulehti" antoi kirjalle viisi tähteä ja totesi kirjan olevan vuoden tärkein urheilu- ja henkilökirja. Kirjan on nähty olevan Räikkösen persoonaa paljastava avoin kuvaus, joka sisältää myös tunteita ja tarjoaa uutta tietoa. "Ilta-Sanomien" Juha Kanerva tulkitsee kirjan sanoman voivan olla Räikkösen perhekeskeisyys.
Kirjaa on kritisoitu esimerkiksi paradoksien ja kielikuvien määrästä, lopun kliseisyydestä sekä kritiikittömyydestä.
Pronssikauden kampa
Pronssikauden kampa seurasi varhaispronssikaudella aluksi täysin sen kivikautista muotoja. Kivikaudella kammat valmistettiin puusta, luusta tai sarvesta sahaamalla ja viilaamalla ne muotoonsa. Pronssikaudella tapa jatkui sellaisenaan, mutta eliitti tilasi kampansa nyt pronssisena. Pronssista valamalla saattoi kuitenkin tehdä kivikautiseen kampaan monia parannuksia. Esimerkiksi piikkien lukumäärä lisääntyi ja piikkejä ohennettiin. Myöhemmin voitiin rakentaa kammoista halvempia valamalla piikkiosa erikseen ja niitaamalla siihen esimerkiksi luinen kahva tai varsi.
Kammat kuuluivat kummankin sukupuolen varusteisiin. Esimerkiksi Tanskan alueen haudoista on tehty seuraavat havainnot. Se on löydetty säännöllisemmin naistenhaudoista ja se on yleensä kiinnitettynä vyöhön. Naiset ovat ilmeisesti kantaneet kampaa mukanaan arkiaskareissa. Miehilläkin on löytynyt kampoja haudoista, mutta niitä on ollut harvemmin yhdessä partaveitsien ja pinsettien kanssa. Kammat yleistyivät Euroopassa pronssikaudella, mutta erityisen suosion ne saivat vasta rautakaudella.
Argos-luokka
Argos-luokka on Portugalin laivaston viiden 1990-luvun alussa valmistetun aluksen muodostama partioveneluokka.
Luokan alukset suunnitteli Lissabonissa Arsenal do Alfeite ja ne rakennettiin yksityisellä Vila Real de Santo Antónion telakalla. Alukset oli suunniteltu Portugalin aluevesien niin manner-Portugalissa kuin Madeiran saaristossakin valvontaan. Lisäksi niiden tehtäviä voivat olla etsintä- ja pelastus, meren saastumisen seuranta sekä erilaiset suojaustehtävät.
CD Santa Clara
Clube Desportivo Santa Clara on jalkapalloseura Ponta Delgadan kaupungista. Kaudella 2018–2019 Santa Clara pelaa Portugalin korkeimmalla sarjatasolla Primeira Ligassa. Seura pelaa kotiottelunsa Estádio de São Miguelilla. Santa Clara on perustettu vuonna 1921.
Centauro-luokka
Centauro-luokka on Portugalin laivaston neljän 2000-luvun alussa valmistetun aluksen muodostama partioveneluokka, joka pohjautui edeltäneeseen Argos-luokkaan ja siten sitä toisinaan kutsutaankin Argos-luokan toiseksi sarjaksi. Merkittävin ero luokkien välillä on uuden luokan alumiinirunko.
Luokan alusten suunniteltuna tehtävänä oli kalastuksen valvonta ja manner-Portugalin merialueiden valvonta, vaikka ne toki kykenevät toimimaan myös Madeiran alueella.
Friðþjófr Uljaan saaga
Friðþjófr Uljaan saaga [fri:dthjoufr] (isl. "Friðþjófs saga ins frækna") on keskiaikainen islantilainen saaga, jonka kirjoittajaa ei tunneta. Se sijoittuu aikaan ennen Islannin asuttamista ja luetaan siksi muinaissaagoihin. Saaga kertoo Friðþjófr Þorsteinninpojasta, sognevuonolaisen talonpojan pojasta, joka ansaitsee lisänimensä rohkeudellaan, ja rakastuu Sognin kuninkaaksi kutsutun Belin tyttäreen Ingibjörgiin. Tämä on kuitenkin luvattu Sveanmaan (isl. "Svíþjóð") kuningas Hringrille, ja alhaissyntyinen Friðþjófr saa siksi Ingibjörgin puolisokseen vasta lukuisten eri käänteiden jälkeen. "Friðþjófr Uljaan saagasta" on säilynyt kaksi versiota. Näistä lyhyempi on laadittu Islannissa 1200-luvun loppupuolella tai 1300-luvun alussa, mutta sen varhaisimmat säilyneet käsikirjoitukset ovat 1400-luvun lopulta (AM 510 4to). Saagan pitempi versio on todennäköisesti 1400-luvulta, ja se on säilynyt vain paperikopioina (AM 173 fol; Stock. Papp. fol. no. 56). Kaiken kaikkiaan saagasta on säilynyt useita kymmeniä käsikirjoituksia, mikä kertoo "Friðþjófr Uljaan saagan" olleen hyvin suosittu. Saagan lisäksi on säilynyt myös Friðþjófrin tarinaan liittyvää rímur-runoutta, josta saadut vaikutteet näkyvät saagan nuoremmassa versiossa. "Friðþjófr Uljaan saagaa" ei ole suomennettu.
Saviseudun Joulu
Saviseudun Joulu on Loimaa-Seuran julkaisema, Loimaalla kerran vuodessa ilmestyvä, Loimaan seudulle leviävä kotiseutuaiheinen joululehti. Lehden ensimmäinen numero ilmestyi vuonna 1989.
Chas &amp; Dave
Chas & Dave oli englantilainen poprock- ja pub rock -yhtye, jonka perustivat Charles Hodges (1943–2018) ja David Peacock (s. 1945) vuonna 1974. Heidän esittämänsä musiikkityylin nimitys, "rockney", tulee sanoista "rock" ja "cockney", koska Hodges lauloi Lontoon East Endin työväenluokan perinteisellä cockneyn murteella. Chas & Daven läpimurtohitti oli ”Gertcha” vuodelta 1979. Ennen Chas & Daven perustamista Hodges oli sessiomuusikko, joka soitti muun muassa The Outlaws -yhtyeessä Ritchie Blackmoren kanssa. Jerry Lee Lewis opetti Hodgesille pianonsoittoa eräällä risteilyllä Englannin kanaalin yli vuonna 1963.
Hodges ja Peacock olivat jalkapalloseura Tottenham Hotspur FC:n kannattajia, ja he levyttivät Tottenhamille kannatuslauluja. ”Ossie's Dream… (Spurs Are on Their Way to Wembley)” ja ”Glory, Glory, Tottenham Hotspur” levytettiin vuonna 1981 yhdessä Tottenhamin silloisen edustusjoukkueen kanssa, joka voitti FA Cupin sinä vuonna.
Chas & Daven rumpali Mick Burt kuoli vuonna 2014.
Chas Hodges kuoli syyskuussa 2018. Hän oli ollut hoidettavana syövän takia.
Viana do Castelo -luokka
Viana do Castelo -luokka on Portugalin laivaston kymmenen 2010-luvulla valmistetun aluksen muodostama partioalusluokka. Luokan aluksista on kuitenkin valmistunut kaksi ja toiset kaksi on rakenteilla. Loppujen kohtalosta ei ole tietoa.
Luokan kahdeksasta kymmeneen alusta on erityisesti suunniteltu toimimaan Pohjois-Atlantilla ja ne korvaavat jo palveluksesta poistetut João Coutinho- ja Baptista de Andrade -luokkien korvetit sekä kalastusta valvoneet ja SAR-tehtävissä olleet pienet Cacine-luokan partioveneet. Luokan aluksista kaksi varustetaan saasteidentorjuntakalustolla kuten öljynkeräimin.
Portugali tilasi heinäkuussa 2015 toisen alus parin West Sea Vianan telakalta. Tilauksen arvo on hieman alle 77 miljoonaa euroa.
Ray Kroc
Raymond Albert ”Ray” Kroc (5. lokakuuta 1902 – 14. tammikuuta 1984) oli yhdysvaltalainen liikemies. Hän liittyi kalifornialaiseen yhtiöön, McDonaldsiin vuonna 1954. Kroc on väittänyt olevansa McDonaldsin perustaja, mikä on kiistanalaista.
Ŀ
Ŀ (ŀ) eli pisteellinen L on katalaanin oikeinkirjoituksessa esiintyvä kirjain, jota käytetään äänteen merkitsemiseen yhdistelmässä ŀl erotuksena äänteestä , jota merkitään ll.
Merkit Ŀ ja ŀ on koodattu Unicodeen koodipisteisiin U+013F ja U+0140, mutta koska ne ovat niin sanottuja yhteensopivuusmerkkejä, niiden sijaan suositellaan käytettäväksi keskipistettä · (U+00B7).
Operaatio Wigwam
Operaatio Wigwam oli yhden ydinkokeen mittainen merellinen sotilasoperaatio. Tämän tehnee erityislaatuiseksi se, että toteuttaja oli Yhdysvaltain laivasto, sekä myös se: että ydinlaukaisu suoritettiin avomerellä ja pintaa paljon syvemmällä. Siihen osallistui 30 Yhdysvaltain laivaston alusta sekä 6 800 henkilöä. Ydinkoelataus räjäytettiin merialueella n. 800 km eli 500 mailia San Diegosta lounaiseen. 14. toukokuuta vuonna 1955 räjäytettiin "Mark 90" W7-tyypin, "Betty"-nimen saanut ydinräjähde.
Aseen tyyppi oli syvyyspommi. Sen tuhovoima oli 30 kT, aseen kehittäjä on Los Alamosin ydinlaboratorio LANL ja se mahdollisesti käytti kiihdytettyä fissiota. Tämä on perusteltavissa pommin klassista fissiopommia kevyemmällä kokoonpanolla eli konstruktiolla. Esimerkiksi raskas laivastohävittäjäkone F7F-3 Tigercat kykeni tämän arviolta 1 100 kg omamassaltaan olevan ydinsyvyyspommin kantamaan.
Koelataus hinattiin laukaisukohteeseensa proomulla Tyynellämerellä. Pommiin oli vedetty yli 6 mailin eli lähes 10 km mittaiset kaapelit. Räjäytys toteutettiin 680 m eli 2 000 jalan/ft. syvyydessä. Räjäytyksen nimi oli sama kuin operaation eli Wigwam.
Itse testattu asetyyppi "Mark 90 Betty" oli käytössä vain varsin lyhyen ajan, sillä sen palvelusura käsitti vuodet 1955 - 1960. Kehittely tapahtui vuonna 1952. Aktiivissa käytössä olleiden syvyyspommien ydinkärjen tuhovoima oli 5 - 10 kT. W7 -asetyyppiä eli ydinkärkeä käytettiin myös muissa sovellutuksissa, kuten taktisiin lyhyen kantaman ohjuksiin asennettuna sekä ilmatorjuntaohjuksissa.
Muuta erikoista oli se, että "USS Mount McKinley" oli toistamiseen johtoaluksena eli lippulaivana yhdysvaltalaisten suorittamassa ydinkokeessa. Operaatio Sandstone oli tämä edellinen (ko. alusta tarkoittaen) mainittu, mikä toteutettiin vuonna 1948.
Hjálmþérin ja Ölvirin saaga
Hjálmþérin ja Ölvirin saaga [hjaulmthjerin] (isl. "Hjálmþés saga ok Ölvis") on keskiaikainen islantilainen saaga, jonka kirjoittajaa ei tunneta. Saaga kertoo Mannheimin (isl. "Mannheimar") kuninkaan pojaksi kutsutun Hjálmþérin ja tämän ystävän Ölvirin seikkailuista, joihin nämä ajautuvat Hjálmþérin äitipuolen asettaman kirouksen vuoksi. "Hjálmþérin ja Ölvirin saaga" luetaan yleensä niin kutsuttuihin muinaissaagoihin, mutta saagalla on yhtäläisyyksiä myös kotoperäisiin ritarisaagoihin. "Hjálmþérin ja Ölvirin saaga" on yksi nuorimmista muinaissaagoista. Se on todennäköisesti kirjoitettu vasta 1400-luvulla. 1300-luvulta on kuitenkin säilynyt Hjálmþérin tarinaan liittyvää rímur-runoutta ("Hjálmþés rímur"), minkä perusteella on oletettu, että tarinasta on ollut myös alkuperäisempi versio, joka olisi kirjoitettu vuoden 1300 tietämillä. "Hjálmþérin ja Ölvirin saagaa" ei ole suomennettu.
Nuorena muinaissaagana "Hjálmþérin ja Ölvirin saaga" luetaan niin kutsuttuihin seikkailusaagoihin (saks. "Abenteuersaga"). Saaga muistuttaa juonensa ja tapahtumapaikkojensa osalta hyvin paljon myös kotoperäisiä ritarisaagoja. Niiden tavoin "Hjálmþérin ja Ölvirin saagassa" mainitaan useita eksoottisia paikkoja, kuten "Syría" ja "Arabía", ja saagahahmoilla on nimiä, jotka eivät ole skandinaavista alkuperää (esim. Ptólómeus). Saagan sisällön ja tyylin perusteella "Hjálmþérin ja Ölvirin saaga" on katsottu sen saaneen vaikutteita monenlaisista lähteistä, alkaen muista muinais- ja kotoperäisistä ritarisaagoista eurooppalaiseen kirjallisuuteen. Saagalla on myös kansansatumaisia piirteitä, ja siinä esiintyy monia tarina-aihelmia. Useilla motiiveilla on vastaavuutensa joko skandinaavisessa tai kelttiläisessä perinteessä. Saaga on muunnelma niin sanotusta äitipuolisadusta.
"Hjálmþérin ja Ölvirin saagaa" pidetään tutkimuksessa lähinnä ”valhesaagana” (isl. "lygisa") eli puhtaasti fiktiivisena teoksena, joka ei kerro todellisista tapahtumista. Siitä huolimatta saagasta kiinnostuttiin suurvalta-ajanRuotsissa. Koska ruotsalaiset eivät tuolloin enää ymmärtäneet muinaissaagojen kieltä, muinaisislantia, saaga ilmestyi Johan Fredrich Peringskiöldin kääntämänä vuonna 1720 ("Hialmters och Olvers saga", Stockholm: Horrn). Saagan kääntämisen ja julkaisemisen motiivina oli tuolloin nimenomaan saagan historiallinen arvo: sen katsottiin kuvaavan Ruotsin muinaista ja loistokasta menneisyyttä. Olof Rudbeck katsoi saagassa mainitun "Mannheimarin" vastaavan muinaista Atlantista eli hänen näkemyksensä mukaisesti Ruotsia.
Wegnia
Wegnia (myös "Wegna", "Ouegna", "Wenia", "Ouenia" ja muita kirjoitusasuja) on Senegaljoen vesistöön kuuluva järvi Koulikoron alueen Kolokanin piirin Guihoyon kunnassa Malissa. Se sai Ramsar-alueen statuksen vuonna 2013.
Wegnia on Baouléjokeen laskeva pysyvä luonnonjärvi, jota ympäröi rikas eteläsudanilainen savannikasvillisuus. Pienten nisäkkäiden ja kalalajien lisäksi se tarjoaa elinympäristön niilinkrokotiilille sekä kynsihanhen, savannihaikaran ja harmaahaikaran kaltaisille vesilinnuille. Järvellä harjoitetaan riisinviljelyä, puutarha- ja hedelmänviljelyä, karjanhoitoa ja kalastusta.
Ramsar-alueen pinta-ala on 3 900 hehtaaria. Lähistöllä sijaitsee Boucle du Baoulén biosfäärialue.
Ella Junnila
Ella Junnila (s. 6. joulukuuta 1998) on suomalainen yleisurheilija. Hän edustaa Tampereen Pyrintöä. Junnilan äiti Ringa Ropo kilpaili myös pituus- ja korkeushypyssä. Hänen valmentajinaan toimivat Jouko Kilpi ja Mikko Rummukainen.
Ella Junnila aloitti urheilu-uransa viisivuotiaana silloisella asuinpaikkakunnallaan Äetsässä ja edusti Kiikan Rientoa ja Vammalan seudun Voimaa. Nykyisin hän opiskelee Mäkelänrinteen lukiossa Helsingissä. Junnila edusti Janakkalan Janaa vuosina 2014–2018, ja vaihtoi vuodeksi 2019 seuraa Tampereen Pyrintöön.
Junnilan päälaji on korkeushyppy, missä hänen ennätyksensä on 192 cm, jonka hän hyppäsi Joensuun GP-kisoissa 4. heinäkuuta 2018. Kyseisessä kilpailussa hän paransi ennätystään peräti seitsemällä sentillä rikkoen samalla Berliinin EM-kilpailujen karsintarajan ja jäi vain sentin päähän Suomen ennätyksestä.
Kalevan kisoissa Junnila on saavuttanut hopeaa vuonna 2018.
Saffron
Samantha Marie Sprackling (s. 3. kesäkuuta 1968 Nigeria), joka tunnetaan taiteilijanimeltään Saffron, on brittiläinen laulaja, lauluntekijä, näyttelijä ja Republica-yhtyeen päälaulaja. Hän on esiintynyt myös Lontoon "Starlight Express" -musikaalissa kaksi vuotta, esiintynyt Chesney Hawkesin hittikappaleen ”The One and Only” musiikkivideossa ja ollut tanssijana N-Join singlen ”Mindfluxin” musiikkivideossa.
N-Joi
N-Joi on brittiläinen elektronisen musiikin yhtye Southendistä, Essexistä, Englannista. Yhtye koostuu Nigel Championista, Mike Franklinistä ja päälaulajasta Saffronista.
Vuosien 1991 ja 1996 välillä N-Joi pääsi Yhdysvaltain "Billboard"-lehden Dance Club Songs -musiikkilistalle viidesti, kaikkien kappaleiden sijoittuen kymmenen parhaimman joukkoon. Kaksi kappaleista sijoittui ensimmäiselle sijalle: ”Mindflux” vuonna 1992 ja ”The New Anthem” vuonna 1996, joka oli uusi versio heidän esikoissinglestään ”Anthem”, joka oli top 5 -listalle sijoittunut hitti vuonna 1991. Vuonna 2006 he pääsivät Britannian tanssilistan kärkeen remixillä heidän kappaleestaan ”Anthem”.
Formula 1 -kausi 2019
Formula 1 -kausi 2019 tulee olemaan Formula 1 -sarjan 70. maailmanmestaruuskausi.
Kaudella ajetaan sarjan 1 000:s Grand Prix. Se tapahtuu kauden kolmannessa kilpailussa Kiinassa.
Kauden 2019 virallinen kisakalenteri julkaistiin lokakuussa 2018. Kausi kattaa 21 kilpailua samoilla radoilla, kuten edellisellä kaudellakin. Kausi kuitenkin päättyy harvinaisesti vasta joulukuussa. Marraskuun kilpailujen lähtöajat riippuvat kellojen siirtelyn lopettamisesta EU:ssa ja siten myös Suomessa, jossa uutta pysyvää aikaa pohditaan.
Norm Van Lier
Norman Allen ”Norm” Van Lier III (1. huhtikuuta 1947 East Liverpool, Ohio – 26. helmikuuta 2009 Chicago, Illinois) oli yhdysvaltalainen koripalloilija. NBA:ssa Cincinnati Royalsia, Milwaukee Bucksia ja pisimpään Chicago Bullsia edustanut Van Lier oli 1970-luvulla sarjan parhaimmistoa. Hän voitti NBA:n syöttökuninkuuden kaudella 1970–1971 ja valittiin vuonna 1974. Van Lier valittiin kolmesti n ykkösviisikkoon ja viidesti kakkosviisikkoon, ja NBA:n tähdistöottelussa hän pelasi kolmesti.
Van Lier pelasi yliopistokoripalloa vuosina 1966–1969 Saint Francis Universityn joukkueessa. Chicago Bulls varasi hänet NBA:han 34. vuorolla . Ensimmäiset kaksi NBA-kauttaan Van Lier pelasi Cincinnati Royalsissa, minkä jälkeen hän pelasi Bullsissa vuodet 1971–1978 ja päätti uransa yhden kauden mittaisella Milwaukee Bucks -ajanjaksolla. Bulls-aikanaan Van Lier oli sarjan parhaimmistoa: hän voitti NBA:n syöttökuninkuuden kaudella 1970–1971 ja valittiin vuonna 1974. Van Lier valittiin kolmesti n ykkösviisikkoon ja viidesti kakkosviisikkoon, ja ssa hän pelasi vuosina 1974, 1976 ja 1977. Van Lier toimi pitkään asiantuntijana Bullsin ottelulähetyksissä. Hän myös näytteli 2000-luvulla "Barbershop"-elokuvassa ja sen jatko-osassa. Van Lier kuoli kotonaan Chicagossa 61-vuotiaana 26. helmikuuta 2009, samana päivänä Johnny Kerrin kanssa.
Kymmenpistepirkko
Kymmenpistepirkko ("Adalia decempunctata") on leppäkerttujen heimoon kuuluva hyönteislaji. Kymmenpistepirkko on kaksipistepirkon kokoinen 3,5–4,5 mm kovakuoriainen, jonka tuntosarvet ja jalat ovat aina punakeltaiset. Väritys muuten on hyvin vaihteleva. Keltaisessa etuselässä on mustia kuvioita. Peitinsiivet voivat olla punaiset, mustat tai kellertävät. Peitinsiivissä on tyypillisesti kummallakin puolella viisi mustaa tai keltaista täplää riippuen peitinsiiven pohjaväristä. Lajille on ominaista kuvioiden huomattava vaihtelu eri yksilöiden välillä. Kymmenpistepirkot liikkuvat puissa ja pensaissa saalistaen mm. kirvoja ja punkkeja. Laji talvehtii aikuisena maassa, lehtikarikkeessa ja kuolleen kasvillisuuden seassa. Toukka on harmaa ja siinä on mustia karvatupsuja. Kymmenpistepirkko on kaksipistepirkkoa harvinaisempi ja runsain Suomen lounaisosissa.
World Open Karate Championship (IKO Matsushima)
World Open Karate Championships on joka neljäntenä vuotena Tokiossa käytävä IKO Matsushima -liiton järjestämä Kyokushin maailmanmestaruuskilpailut. Sitä on järjestetty vuodesta 2000 lähtien ja se käydään avoimessa painoluokassa. Perustaja Mas Oyaman kuoltua 1994 Kyokushinin IKO-järjestö hajosi useiksi muiksi järjestöiksi. Sen myötä kuudennesta turnauksesta lähtien järjestöt ovat pitäneet omalla nimellä World Open turnauksia.
Reggie Theus
Reggie Wayne Theus (s. 13. lokakuuta 1957 Inglewood, Kalifornia) on yhdysvaltalainen koripallovalmentaja ja kilpauransa päättänyt koripalloilija. Pelaajana muun mussa Chicago Bullsia edustanut Theus valittiin ensimmäisellä NBA-kaudellaan , ja ssa hän pelasi vuosina 1981 ja 1983.
Theus pelasi yliopistokoripalloa vuosina 1975–1978 UNLV:n joukkueessa. Chicago Bulls varasi Theusin NBA:han yhdeksännellä varausvuorolla . Theus edusti Bullsia vuodet 1978–1984. Ensimmäisellä kaudellaan hänet valittiin eseen, ja ssa hän pelasi vuosina 1981 ja 1983. Bulls-aikansa jälkeen Theus pelasi NBA:ssa vielä vuoteen 1991 asti neljää eri joukkuetta edustaen. NBA:n jälkeen hän pelasi vielä Italiassa ja Kreikassa.
Pelaajauransa jälkeen Theus on toiminut valmentajana muun muassa yliopistojoukkueissa. Vuosina 2007–2008 hän toimi Sacramento Kingsin päävalmentajana ja vuosina 2009–2011 Minnesota Timberwolvesin apuvalmentajana.
Tommy Boy Records
Tommy Boy Records on yhdysvaltalainen itsenäinen levy-yhtiö, jonka Tom Silverman perusti vuonna 1981. Levy-yhtiön sanotaan aloittaneen useiden eri artistien musiikkiuran, muun muassa Queen Latifah, Afrika Bambaataa, Digital Underground, De La Soul, House of Pain ja Naughty By Nature. Tommy Boy Recordsin sanotaan myös esittäneen musiikin tyylilajeja kuten EDM:n, freestylen ja latin hip hopin valtavirtayleisölle.
André Jobin
André Jobin (s. 20. tammikuuta 1933 Québec City) on kanadalainen tenori. Hän vietti kymmenen vuotta New Yorkissa ja asettui sitten Pariisiin. Hän opiskeli siellä draamaa Pierre Bertinin ja Suzanne Nivetten johdolla. Hän esiintyi näyttelijänä jo ennen debytoimistaan laulajana vuonna 1958 Pascal Bastian ja Sidney Bechetin musiikkikomediassa "Nouvelle-Orléans". Sitten hän esiintyi Joseph Kosman teoksessa "Bilitis et l'amour" ja Georges Van Parysin teoksessa "Le jeu des dames" (1960).
Oopperaan Jobin siirtyi vuonna 1963. Hän tuli tunnetuksi erityisesti Pelléasin roolista "Pelléas et Mélisande" -oopperassa, jossa hän esiintyi useissa eri oopperataloissa eri maissa.
Jobinin isä oli Raoul Jobin.
NRP Rio Minho (P370)
NRP Rio Minho (runkonumero P370) on Portugalin laivaston partioalus.
Alus tilattiin Arsenal do Alfeiteltä Lissabonista, missä köli laskettiin telakkanumerolla C132. Alus otettiin palvelukseen 1. elokuuta 1991.
Aluksen tehtävänä on valvoa Espanjan ja Portugalin rajalla olevaa Minho-jokea.
Fallou
Fallou on maalaiskunta ja sen keskuskylä Koulikoron alueen Naran piirissä Malissa. Se sijaitsee 135 kilometriä Narasta lounaaseen. Kunnassa on 30 000 ja kylässä 1 100 asukasta (vuonna 2009).
Falloun kunta rajoittuu pohjoisessa Naran piirin Dabon ja Dillyn, idässä Niamanan, etelässä Banamban piirin Boronin ja Kolokanin piirin Sagabalan ja lännessä Kayesin alueen Diéman piirin Gomitradougoun ja Dioumara Koussatan kuntiin. Se kuuluu Sahelin vyöhykkeeseen.
Kuntaan kuuluu 43 kylää. Asukkaista 67 % on soninkeja, 29 % bambaroita ja 4 % maureja.
Fallousta on yhteys Bamakon ja Naran väliselle maantielle. Seudun pääelinkeinot ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä ja lehmänpapu. Kotieläimiä ovat naudat, lampaat, vuohet, hevoset, aasit ja siipikarja.
Guénéibe
Guénéibe on maalaiskunta ja sen keskuskylä Koulikoron alueen Naran piirissä Malissa. Se sijaitsee lähellä Mauritanian rajaa 30 kilometriä Narasta koilliseen. Kunnassa on 8 800 ja kylässä 1 400 asukasta (vuonna 2009).
Guénéiben kunnan pinta-ala on arviolta 2 925 neliökilometriä. Se rajoittuu idässä ja etelässä Naran piirin Guirén ja lännessä Naran kuntiin sekä pohjoisessa Mauritaniaan.
Kuntaan kuuluu 18 kylää. Asukkaat ovat etupäässä maureja. Lisäksi on soninkeja, bambaroita ja fulbeja. Vallitseva uskonto on islam.
Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, lehmänpapu, maapähkinä ja hibiskus. Kotieläimiä ovat naudat, lampaat, aasit, hevoset ja vähäisessä määrin kamelit. Väliaikaisilla lammilla harjoitetaan kalastusta.
Guiré
Guiré on maalaiskunta ja sen keskuskylä Koulikoron alueen Naran piirissä Malissa. Se sijaitsee 100 kilometriä Narasta kaakkoon. Kunnassa on 19 900 ja kylässä 3 400 asukasta (vuonna 2009).
Guirén kunta rajoittuu lännessä Naran piirin Guénéiben, Naran, Ouagadoun ja Niamanan, etelässä Banamban piirin Sébétén ja idässä Ségoun alueen Nionon piirin Dogofryn ja Sokolon ja Ségoun piirin Bellenin kuntiin sekä pohjoisessa Mauritaniaan.
Kuntaan kuuluu 27 kylää. Asukkaat ovat maureja, soninkeja, fulbeja ja bambaroita. Vallitseva uskonto on islam. Eräissä kylissä on vielä animistien kulttipaikkoja.
Guirén kautta kulkee Naran ja Nionon välinen maantie. Seudun pääelinkeinovt ovat maanviljely ja karjanhoito. Tärkeimmät viljelykasvit ovat hirssi, durra, maissi ja pavut. Sadeaikaan viljellään myös vihanneksia. Kotieläimiä ovat naudat, lampaat, vuohet, aasit ja hevoset.
Koronga
Koronga on maalaiskunta ja sen keskuskylä Koulikoron alueen Naran piirissä Malissa. Se sijaitsee lähellä Mauritanian rajaa 40 kilometriä Narasta luoteeseen. Kunnassa on 11 000 ja kylässä 2 700 asukasta (vuonna 2009).
Korongan kunta rajoittuu idässä Naran, etelässä Ouagadoun ja lännessä Dillyn kuntiin sekä pohjoisessa Mauritaniaan. Seutu kuuluu Sahelin vyöhykkeeseen. Vesistöjä ovat Korongan, Tiroun ja Tioffin tulvajärvet. Kasvillisuus on pensasaroa.
Kuntaan kuuluu 17 kylää, joista 13:ssa asuu maureja, kahdessa soninkeja ja kahdessa fulbeja. Vallitseva uskonto on islam.
Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, lehmänpapu, maapähkinä, hibiskus, okra ja maissi. Kotieläimiä ovat lampaat, vuohet, aasit ja hevoset. Kaupankäynti suuntautuu Naraan ja Mauritaniaan.
Britannian Grand Prix 2018
Britannian Grand Prix 2018 (virallisesti Formula 1 2018 Rolex British Grand Prix) oli Formula 1 -kauden kymmenes osakilpailu, joka ajettiin 8. heinäkuuta Silverstonen moottoriradalla Englannissa Yhdistyneessä kuningaskunnassa.
Albatroz-luokka
Albatroz-luokka on Portugalin laivaston kuuden 1970-luvulla valmistetun aluksen muodostama partioveneluokka, jonka aluksista on edelleen yksi palveluksessa.
Alusten varustukseen kuului RM-316P-tutka ja niiden aseistuksena oli yksi 20 millimetrin tykki ja kaksi 12,7 millimetrin konekivääriä.
Unkarin Grand Prix 2018
Unkarin Grand Prix 2018 (virallisesti Formula 1 Rolex Magyar Nagydíj 2018) oli Formula 1 -kauden 12. osakilpailu, joka ajettiin 29. heinäkuuta Hungaroringin moottoriradalla Mogyoródissa Unkarissa.
Belgian Grand Prix 2018
Belgian Grand Prix 2018 (virallisesti Formula 1 2018 Johnnie Walker Belgian Grand Prix) oli Formula 1 -kauden 13. osakilpailu, joka ajettiin 26. elokuuta Circuit de Spa-Francorchamps’n moottoriradalla Belgiassa.
Livingston FC
Livingston Football Club on jalkapalloseura Livingstonin kaupungista. Kaudella 2018–2019 seura pelaa Skotlannin korkeimmalla sarjatasolla Skotlannin Valioliigassa. Livingston pelaa kotiottelunsa Tony Macaroni Arenalla. Seura on perustettu vuonna 1943.
Seura perustettiin vuonna 1943 nimellä Ferranti Thistle, mutta seura vaihtoi nimensä Meadowbank Thistleksi vuonna 1973. Kesällä 1995 seura otti käyttöön nykyisen nimensä.
Italian Grand Prix 2018
Italian Grand Prix 2018 (virallisesti Formula 1 Gran Premio Heineken d’Italia 2018) oli Formula 1 -kauden 14. osakilpailu, joka ajettiin 2. syyskuuta Monzan moottoriradalla Italiassa.
Singaporen Grand Prix 2018
Singaporen Grand Prix 2018 (virallisesti Formula 1 2018 Singapore Airlines Singapore Grand Prix) oli Formula 1 -kauden 15. osakilpailu, joka ajettiin 16. syyskuuta Marina Bayn katuradalla Singaporessa.
Venäjän Grand Prix 2018
Venäjän Grand Prix 2018 (virallisesti Formula 1 2018 VTB Russian Grand Prix, ) oli Formula 1 -kauden 16. osakilpailu, joka ajettiin 30. syyskuuta Sotšin katuradalla Venäjällä.
Salibandyn B-tyttöjen SM-sarja
B-tyttöjen SM-sarja on salibandyn B-tyttöjen korkein sarjataso Suomessa. Sarjan järjestämisestä vastaa Suomen Salibandyliitto. Sarja pelataan yhdessä 10 joukkueen lohkossa yksittäisinä otteluina. Peliaika otteluissa on 3x20 minuuttia tehokasta peliaikaa.
Joukkueet SM-sarjaan selviävät syyskuussa pelattavien SM-karsintojen 10 parasta joukkuetta.
Runkosarja pelataan kaksinkertaisena sarjana, eli jokainen joukkue pelaa kahdeksantoista ottelua. Runkosarjan kuusi parasta etenevät pudotuspeleihin. 7. ja 8. pelaavat pudotuspelikarsinnat.
Runkosarjan kuusi parasta ja kaksi pudotuspelikarsinnoista tullutta joukkuetta pääsevät pudotuspeleihin. Puolivälierät ja välierät pelataan paras kolmesta ja finaalit paras viidestä. Pronssista pelataan vain yksi ottelu.
Ouagadou
Ouagadou on maalaiskunta Koulikoron alueen Naran piirissä Malissa. Sen keskuskylä Goumbou sijaitsee 29 kilometriä Narasta lounaaseen. Kunnassa on 18 200 ja keskuskylässä 11 300 asukasta (vuonna 2009).
Ouagadoun kunta rajoittuu pohjoisessa Naran piirin Korongan ja Naran, idässä Guirén, etelässä Niamanan ja lännessä Dillyn kuntiin.
Kuntaan kuuluu seitsemän kylää. Asukkaat ovat soninkeja, bambaroita, maureja ja fulbeja. Vallitseva uskonto on islam.
Goumboun kautta kulkee Naraan ja Mauritanian rajalle johtava maantie RN4. Seudun pääelinkeinot ovat maanviljely, karjanhoito, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, durra, okra, maapapu, maapähkinä ja hibiskus. Sadekaudella viljellään vihanneksia. Kotieläimiä ovat naudat, lampaat, vuohet, aasit, hevoset ja siipikarja. Monet hakeutuvat ansiotöihin ulkomaille.
Goumboun uskotaan olleen muinaisen Ghanan eli Wagadun valtakunnan ensimmäinen pääkaupunki. Paikallinen nähtävyys on moskeija, jonka rakennusvuodeksi mainitaan 1028.
Thaimaan evankelisluterilainen kirkko
Thaimaan evankelisluterilainen kirkko on luterilainen kirkko, joka toimii Thaimaassa Kaakkois-Aasiassa. Kirkon jäsenmäärä on 4 766.
Thaimaan evankelisluterilainen kirkko itsenäistyi vuonna 1994. Vuoden 2017 syyskuussa kirkon kirkkohallitus päätti avata pappisviran saamisen myös naisille. Asiasta oli keskusteltu kirkossa parinkymmenen vuoden ajan, ja työntekijöille ja seurakuntalaisille tehdyn kyselyn perusteella selvä enemmistö kannatti asiaa. Lopullisen päätöksen tekoa nopeutti se, ettei kirkon perustuslaki määritellyt pappien sukupuolta.
. Ensimmäiset kaksi naispappia vihittiin virkaansa 27. huhtikuuta 2018.
Kirkolla on 4 766 jäsentä.. Se jakautuu hallinnollisesti kuuteen rovastikuntaan, jotka sijaitsevat Keski-, Koillis- ja Pohjois-Thaimaassa. Kirkolla oli vuoden 2017 lopussa lähes 30 seurakuntaa, joista 8 Bangkokissa, sekä useita saarnapaikkoja. Kirkko on vuodesta 1994 kuulunut Luterilaiseen maailmanliittoon.
Galactic Melt
Galactic Melt on yhdysvaltalaisen elektronisen musiikin artistin Com Truisen esikoisalbumi. Albumin julkaisi Ghostly International -levy-yhtiö kesäkuussa 2011.
Tridente-luokka
Tridente-luokka eli tyyppi U209PN on Portugalin laivaston kahden diselsähköien aluksen muodostama sukellusveneluokka, jonka alukset perustuivat Howaldtwerke-Deutsche Werftin (HDW) valmistamiin tyypin 214 sukellusveneisiin.
Luokan alukset korvasivat Albacora-luokan alukset. Alun perin HDW esitti tarjouskilpailuun tyypin 209 alusta, mutta myöhemmin päätettiin tehdä uusi ehdotus perustuen tyypin 214 aluksiin.
Huhtikuussa 2004 allekirjoittivat Portugalin puolustusministeriön hankintatoimisto () ja entinen Saksan sukellusvenekonsortio GFE sopimuksen kahdesta sukellusveneestä. Sopimus kattoi miehistöjen koulutuksen, huoltotuen ja GFE:n toimittamien laitteistojen integroinnin.
Osa merellä tehdyistä testeistä ja suuri osa avomerikokeista tehtiin Norjassa. Valmistajan testaus tehtiin valmistajan tiloissa Saksassa. Osa aluksista valmistettiin ja varustettiin TKMS Blohm + Voss Nordseewerkellä.
Sailendra
Sailendra-dynastia oli Jaavan saaren keskiosissa noin vuosien 750 ja 850 välillä kukoistanut dynastia. Sailenda-dynastian valtakausi oli mahajana-buddhalaisuuden kulttuurin kukoistusaikaa. Ajalta on peräisin Borobudurin buddalainen temppeli. Vanhimmat Sailendra-ajan temppelit ovat peräisin 700-luvun lopulta. Sailendrakuninkaat hallitsivat laajimmillaan suurta osaa Jaavan saaresta ja sieltä tehtiin sotaretkiä Malakan niemimaalle ja Indokiinan alueelle.
Albacora-luokka
Albacora-luokka oli Portugalin laivaston neljän dieselkäyttöisen sukellusveneen muodostama alusluokka, jonka alukset valmistuivat 1960-luvun lopulla. Luokan alusten suunnittelu perustui Ranskan merivoimien Daphné-luokan aluksiin.
Portugalin hallitus tilasi 1964 Dubigeòn-Normándien telakalta neljä sukellusvenettä, joilla oli tarkoitus luoda 4. sukellusvenelaivue. Ensimmäisen tilatun aluksen palvelukseenotto 1. lokakuuta 1967 aloitti rannikko- ja avomerikelpoisen sukellusveneaseen käytön laivastossa. Luokan viimeinen "Barracuda" teki viimeisen partiomatkansa 2010. Luokka korvattiin kahdella Tridente-luokan aluksella.
Niamana (Koulikoron alue)
Niamana on maalaiskunta Koulikoron alueen Naran piirissä Malissa. Sen keskuskylä Mourdiah sijaitsee 95 kilometriä Narasta etelään. Kunnassa on 28 100 ja keskuskylässä 5 500 asukasta (vuonna 2009).
Niamanan kunnan pinta-ala on 4 985 neliökilometriä. Se rajoittuu lännessä Naran piirin Falloun, pohjoisessa Dillyn ja Ouagadoun, idässä Guirén ja etelässä Banamban piirin Sébétén ja Boronin kuntiin.
Kuntaan kuuluu 39 kylää. Asukkaat ovat bambaroita, soninkeja, maureja ja fulbeja.
Mourdiahin kautta kulkee Bamakon ja Naran välinen maantie. Seudun pääelinkeinot ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, maapähkinä, pavut ja hibiskus. Kotieläimiä ovat naudat, lampaat, vuohet, aasit ja hevoset.
In Decay
In Decay (tyyliteltynä in decay.) on yhdysvaltalaisen elektronisen musiikin artistin Seth Haleyn Com Truise -projektin kokoelma-albumi ja studioalbumi, jonka julkaisi itsenäinen levy-yhtiö Ghostly International 17. heinäkuuta 2012. Albumi on kokoelma kappaleita, jotka ennen julkaisemista olivat saatavilla vain demoina Haleyn internetissä olevassa mixtape-sarjassa "Komputer Kasts" ja hänen SoundCloud-tilillään. Kappaleet esittävät Haleyn kokeilevan electropopin ja funkmusiikin tyyliä, joka tulisi myöhemmin määrittelemään Com Truise -projektin.
Sarekat Islam
Sarekat Islam on vuonna 1912 perustettu indonesialainen poliittinen puolue. Se on maan ensimmäinen puolue, joka sai laajaa kannatusta. Puolue perustettiin muslimikauppiaiden järjestöksi, jotka halusivat edistää taloudellisia etujaan Jaavalla, suhteessa kiinalaisiin, mutta järjestö kehittyi poliittiseksi puolueeksi. Se sai nopeasti suuren suosion ja se alkoi työskennellä Hollannin Itä-Intian hallinnossa. Sen suosion kasvua auttoi järjestön uskonnollinen vakaumus. Puolue suuntautui yhä enemmän vallankumoukselliseen toimintaan vuosikymmenen lopulla. Vuonna 1921 puolue jakautui ja sen kommunistisiipi liittyi Indonesian kommunistiseen puolueeseen.
Indonesian kommunistinen puolue
Indonesian kommunistinen puolue "(, PKI)". on vuonna 1914 perustettu indonesialainen poliittinen puolue. PKI ryhtyi kamppailuun Alankomaiden Itä-Intiassa hollantilaisvaltaa vastaan. Hollantilaiset kukistivat kommunismimieliset mellakat ja PKI:n toiminta elpyi vasta toisen maailmansodan jälkeen. Vuonna 1965 sen toiminta kiellettiin vallankumouksellisen syyskuun 30. päivän liikkeen jälkeen.
Hematoporfyriini
Hematoporfyriini on porfyriineihin kuuluva heterosyklinen orgaaninen yhdiste. Yhdistettä ja sen johdannaisia käytetään herkistiminä fotodynaamisissa hoidoissa.
Huoneenlämpötilassa hematoporfyriini on tummanpunaista kiteistä ainetta. Yhdiste on käytännöllisesti katsoen veteen liukenematonta, mutta liukenee moniin orgaanisiin liuottimiin, esimerkiksi etanoliin ja hieman dietyylieetteriin ja kloroformiin. Hematoporfyriini on kiraalinen yhdiste, mutta synteettisesti valmistettu yhdiste on usein raseeminen seos ja siten optisesti inaktiivinen.
Ensimmäisen kerran hematoporfyriiniä eristi saksalainen kemisti Johann Joseph von Scherrer vuonna 1841 käsittelemällä verta rikkihapolla. Tällöin veren sisältämä hemiini hydrolysoitui hematoporfyriiniksi. Scherrer myös osoitti, että yhdisteen punainen väri ei johtunut siihen epäpuhtaudeksi jääneestä raudasta. Tarkemmin yhdisteen ominaisuuksia kuvaili Johann Ludwig Wilhelm Thudichum vuonna 1867. Hematoporfyriini on varhaisin koskaan eristetty porfyriinijohdannainen. Nykyään hematoporfyriiniä valmistetaan käsittelemällä verta etikkahapon ja vetybromidin seoksella, ja muitakin synteesimenetelmiä on.
Hematoporfyriini on valoherkistin ja katalysoi happiradikaalien muodostumista säteilytettäessä sähkömagneettisella säteilyllä. Tämä havaittiin 1910-luvulla. Tätä ominaisuutta on käytetty eräiden syöpätyyppien ja ihosairauksien hoidossa. Hematoporfyriiniä on käytetty ainakin 1960-luvulle saakka, ja myöhemmin siitä on kehitetty johdannaisia, esimerkiksi porfimeerinatriumia. Hematoporfyriiniä voidaan käyttää valoherkistimenä myös kemiallisissa synteeseissä. Hematoporfyriiniä on myös käytetty masennuslääkkeenä 1900-luvun alussa.
Ani (kirjain)
Ani (asomtavruli Ⴀ, nuskhuri ⴀ, mkhedruli ა) on 1. kirjain georgian kolmessa kirjaimistossa.
Ani äännetään yleensä :na.
NRP Péro Escobar (F335)
NRP Péro Escobar (runkonumero F335) oli Portugalin laivaston fregatti.
Alus tilattiin nimellä "DE 1032" Castellammare di Stabialta Italiasta, missä köli laskettiin 7. tammikuuta 1955. Alus laskettiin vesille 25. syyskuuta 1955 ja valmistui 1. heinäkuuta 1957.
Aluksen aseistuksena oli kaksi yksiputkista SMP-3 76 millimetrin 62 pituuskaliiperin tykkiä, joista toinen oli keula- ja toinen peräkannella. Ilmatorjunta-aseistuksena oli yksi kaksiputkinen 40 millimetrin 70 pituuskaliiperin Bofors ja kaksi kaksiputkista 20 millimetrin 70 pituuskaliiperin Oerlikonia. Sukellusveneidentorjuntaan aluksella oli kaksi kolmiputkista Squid-heitintä, kaksi syvyyspommikiskoa ja yksi kolmiputkinen 533 millimetrin torpedoputki.
Aluksella oli AN/SQS-29 ja tyypin 147F -kaikuluotaimet. Tutkajärjestelmään kuuluivat valvontatutkana MLA-18 ja tulenjohtoon MLT-3A. Propulsiojärjestelmänä oli kaksi Foster Wheeler kattilaa ja kaksi Navalmeccanican turbiinia, jotka pyörittivät kahta akselia. Kokonaistehona oli 24 500 hevosvoimaa, millä saavutettiin 32 solmun huippunopeus. Alus kykeni 16 solmun nopeudella 2 800 merimailin toimintamatkaan.
Aluksen rauhan ajan normaalin partioinnin ja kouluksen katkaisivat pari episodia. Alus osallistui 1961 kaapatun risteilyalus "Santa Marian" takaa-ajoon. Samana vuonna alus lähetettiin Angolaan, jossa oli alkanut itsenäistymissota, mukanaan joukkoja. Operaatio kuitenkin peruutettiin Yhdysvaltain painostettua osapuolia.
Vuonna 1962 aluksen propulsiojärjestelmä hajosi. Järjestelmän korjaamisen aloittaminen venyi aina vuoteen 1967, koska maan talous joutui vaikeuksiin Afrikan konfliktien vuoksi. Alus palasi palvelukseen vasta vuonna 1971. Telakalla ollut alus modernisoitiin, jolloin sen aseistukseksi vaihdettiin kahteen 76 millimetrin 50 pituuskaliiperin Mark 33 tykkiin. Ilmatorjunta-aseina olleet Boforsit ja Oerlikonit poistettiin ja 533 millimetrin torpedoputket korvattiin kahdella kolmiputkisella 324 millimetrin Mk 32 -putkilla. Tulenjohtotutkaksi oli vaihdettu SPG-34, joka oli kytketty suoraan tykkeihin. Valvontatutka ja kaikuluotaimet säilyivät ennallaan.
Siirtomaasotien päätyttyä ja Portugalin demokratisaation seurauksena asevoimia supistettiin voimakkaasti. Alus siirrettiin reserviin 6. marraskuuta 1975 ja se poistettiin alusluettelosta 1. syyskuuta 1976. Alus romutettiin pian tämän jälkeen.
HMS Bigbury Bay
HMS Bigbury Bay (viirinumero K606) oli Britannian kuninkaallisen laivaston Bay-luokan fregatti. Alus poistettiin palveluksesta ja se myytiin 1959 Portugalille, joka nimesi aluksen "NRP Pacheco Pereira".
Alus tilattiin työnumerolla J11825 Hall, Russell and Companyltä Aberdeenistä, missä köli laskettiin 30. maaliskuuta 1944. Alus laskettiin vesille 16. marraskuuta 1944 ja valmistui 10. heinäkuuta 1945.
Koeajojen jälkeen alus valmistautui palvelukseen Brittiläisessä Tyynenmeren laivastossa. Aluksen kotisatamaksi määrättiin joulukuusta 1945 alkaen Hong Kong, mistä käsin se teki partiomatkoja Kiinan rannikolla. Alus oli 1946 huollettavana Sydneyssä, minkä jälkeen se osallistui Japanin aluevesillä järjestettyyn sotaharjoitukseen Yhdysvaltain laivaston kanssa.
Helmikuussa 1947 alus siirrettiin Välimeren laivastoon 5. fregattilaivueeseen kotisatamanaan Haifa. Alus partioi Lähi-idän vesillä estääkseen laittomat juutalaisten kuljetukset Palestiinaan. Alus lähti maaliskuussa 1948 Välimereltä Länsi-Intiaan, missä se viipyi seuraavat yhdeksän vuotta. Alus teki kuitenkin säännöllisesti matkoja Portsmouthiin huoltojen vuoksi ja kolme eri kertaa se oli Falklandien alueella vartiolaivana.
Portugali osti aluksen 12. toukokuuta 1959 ja liitti sen laivastoonsa nimellä "NRP Pacheco Pereira". Alus poistettiin palveluksesta ja myytiin romutettavaksi 6. heinäkuuta 1970.
Brasilian Grand Prix 2018
Brasilian Grand Prix 2018 (virallisesti Formula 1 Grande Prêmio Heineken do Brasil 2018) oli Formula 1 -kauden 20. osakilpailu, joka ajettiin 11. marraskuuta Interlagosin moottoriradalla São Paulossa Brasiliassa.
HMS Morecambe Bay
HMS Morecambe Bay (viirinumero K624) oli Britannian kuninkaallisen laivaston Bay-luokan fregatti. Alus poistettiin palveluksesta ja se myytiin 1961 Portugalille, jonka laivastossa se palveli nimellä "NRP Dom Francisco de Almeida".
Alus tilattiin 19. tammikuuta 1943 Loch-luokan freagattina "Loch Heileninä" William Pickersgill and Sons Limitediltä Southwickista Sunderlandista. Tilaus kuitenkin siirrettiin Bay-luokkaan työnumerolla J4802 ja aluksen köli laskettiin 30. huhtikuuta 1944 telakkanumerolla 266. Alus laskettiin vesille 1. marraskuuta 1944, mutta työt keskeytettiin sotatoimien päätyttyä elokuussa 1945. Alus makasi valmistajan telakalla, kunnes 1948 runko hinattiin J. Samuel Whiten telakalle Cowesiin viimeisteltäväksi. Alus otettiin palvelukseen 22. helmikuuta 1949 päällikkönään K.R.S. Leadley.
Sotatoimien päätyttyä alkanut joukkojen kotiuttaminen aiheutti kuitenkin laivastossa henkilöstö pulaa ja aluksen miehistö saatiin täyteen vasta heinäkuussa. Elokuussa alus liitettiin Kauko-Idän joukkoihin päällikkönään C.C.B. MacKenzie ja alus lähti Maltalle syyskuussa. Aluksen miehistö harjoitteli lokakuun Välimeren laivaston mukana ennen matkan jatkamista Singaporeen, jonne alus saapui 21. marraskuuta liittyen 4. fregattilaivueeseen. Laivueen mukana alus partioi ja pyrki estämään sissien huoltoa ja joukkojen siirtoja Malesian rannikolla.
Portugali osti aluksen 9. toukokuuta 1961 ja liitti sen laivastoonsa nimellä "NRP Dom Francico de Almeida". John I. Thornycroft and Companyn huollettua aluksen se luovutettiin Portugalin laivastolle 3. elokuuta 1951. Alus poistettiin palveluksesta ja romutettiin syyskuussa 1970.
Abu Dhabin Grand Prix 2018
Abu Dhabin Grand Prix 2018 (virallisesti Formula 1 2018 Etihad Airways Abu Dhabi Grand Prix) oli Formula 1 -kauden 21. ja samalla viimeinen osakilpailu, joka ajettiin 25. marraskuuta Yas Marinan moottoriradalla Abu Dhabissa.
Meksikon Grand Prix 2018
Meksikon Grand Prix 2018 (virallisesti Formula 1 Gran Premio de México 2018) oli Formula 1 -kauden 19. osakilpailu, joka ajettiin 28. lokakuuta Autódromo Hermanos Rodríguezin moottoriradalla Méxicossa Meksikossa.
Japanin Grand Prix 2018
Japanin Grand Prix 2018 (virallisesti Formula 1 2018 Honda Japanese Grand Prix) oli Formula 1 -kauden 17. osakilpailu, joka ajettiin 7. lokakuuta Suzukan moottoriradalla Japanissa.
HMS Mounts Bay
HMS Mounts Bay (viirinumero K627) oli Britannian kuninkaallisen laivaston Bay-luokan fregatti. Alus poistettiin palveluksesta ja se myytiin 1961 Portugalille, jonka laivastossa se palveli nimellä "NRP Vasco da Gama".
Alus tilattiin 25. tammikuuta 1943 Loch-luokan freagattina "Loch Kilburnienä" William Pickersgill and Sons Limitediltä South Bankista Middlesboroughsta. Tilaus kuitenkin siirrettiin loppuvuodesta 1943 Bay-luokkaan ja aluksen köli laskettiin 23. lokakuuta 1944. Alus laskettiin vesille 8. kesäkuuta 1945, mutta työt keskeytettiin sotatoimien päätyttyä. Alus makasi valmistajan telakalla, kunnes 20. maaliskuuta 1946 runko hinattiin John I. Thornycroft and Companyn telakalle Woolstoniin Southamptoniin viimeisteltäväksi. Alus valmistui 11. huhtikuuta 1949.
Portugali osti aluksen 1961 ja liitti sen laivastoonsa nimellä "NRP Vasco da Gama". John I. Thornycroft and Companyn huollettua aluksen se luovutettiin Portugalin laivastolle, joa otti sen palvelukseen 3. elokuuta 1951.
FK Jenisei Krasnojarsk
Futbolnyi klub Jenisei Krasnojarsk () on jalkapalloseura Krasnojarskin kaupungista. Seura pelaa kaudella 2018–2019 Venäjän korkeimmalla sarjatasolla Venäjän jalkapalloliigassa. Krasnojarsk pelaa kotiottelunsa Krasnojarskin keskusstadionilla. Seura on perustettu vuonna 1937.
Jadon Sancho
Jadon Malik Sancho (s. 25. maaliskuuta 2000) on englantilainen jalkapalloilja joka pelaa Saksan Bundesliigassa Borussia Dortmunndin joukkueessa. Hän on pelannut Watfordin ja Manchester Cityn nuorten jalkapallojoukkueissa ja Englannin nuorten maajoukkueessa voittaen alle 17-vuotiaiden maailmanmestaruuden.
Tasavallan datarit
Tasavallan datarit ovat kuvitteellinen rahayksikkö George Lucasin Star Wars elokuvasarjassa. Tasavallan datarit kuuluvat Galaktinen Tasavalta nimiselle kuvitteelliselle hallitukselle. Myöhemmin kun ylikansleri Palpatine muutti Kloonisotien päätteeksi Galaktisen Tasavallan Galaktiseksi Imperiumiksi niin valuutat muuttuivat Imperiumin datareiksi.